Salimedemningen

Salime-demningen er en demning med vannkraftverk i elva Rio Navia i provinsen Asturias i det nordvestre Spania. Elva renner nordover og ut i Biskayabukta. Anlegget ligger 2 km øst for småbyene Santa Maria og Grandas de Salime. Vannkraftverket har en total installert produksjonseffekt på 128 MW fordelt på 4 francisturbiner. Anleggsarbeidene startet i 1949, og vannkraftverket ble igangsatt for kraftproduksjon i 1954. Demningen er 128 meter høy og 250 meter lang. Reservoaret har et areal på 6,85 km² (685 hektar), og vannmasser med volum inntil 266 millioner m³. Demningene på Navia-elva, regnet nedenfra og oppover vassdraget, er: Arbóndemningen (1967) – med 56 MW kapasitet Doirasdemningen (1958) – med 106 MW kapasitet Salimedemningen (1954) – med 128 MW kapasitet Suarnademningen (1963) – med 150 MW kapasitet Se også Liste over verdens største vannkraftverk Eksterne lenker Salime - SEPREM. Besøkt 17. januar 2012. Hydropower & Dams in Europe 2011. Besøkt 17. januar 2012.